"SETSWANA PUO YA GAE R-3 • Itekole fa o buisa, o lemoge le go tlhaloganya mafoko • Tswelela go bopa tlotlofoko e e nnang e le teng mo phaposiborutelong go tswa mo lenaneong la puiso e e sa rulaganyediwang, tlhatlhamano ya puiso e e lekanyeditsweng ka seemo le manaane a mafoko a a tlhagelelang kgapetsakgapetsa Puiso ka ditlhopha kgotsa ka nosi Ditirwana tse di amanang le puiso ya letsatsi le letsatsi, tsa metsotso e le 20 fa ditlhopha tse dingwe di dira puisokaelo le morutabana. • Buisa mokwalo wa gago le wa ba bangwe • Buisetsa morutwana-ka-wena kwa godimo • Buisa ka nosi mo maemong a a raraaneng, o buisetse go ijesa monate kgotsa tshedimosetso go tswa mo ditlhangweng tse di farologaneng: dibuka tse di tshegisang, dibuka tse di bonolo tsa ditiragalo tse di nang le nnete le tse e seng tsa nnete • Tshameka metshameko ya go buisa jaaka, go buisa ditomino le go feleletsa malepa a mafoko go gatelela dikgono tsa go buisa le tsa tlotlofoko. TLHATLHOBO Ditshitsinyo tsa ditirwana tsa Tlhatlhobo e e tlhomameng: Medumopuo: (Tiro ya molomo kgotsa tiragatso) • Lemoga le go dirisa megatlana (sk. ng, -ana) • Bopa polelo o dirisa tlotlofoko ya medumopuo • Buisa mafoko mo dipolelong le mo ditlhangweng tse dingwe go tswa mo dithutong tsa medumopuo Tirwana 1 ya Tlhatlhobo e e tlhomameng: Medumopuo (Tiro ya molomo kgotsa tiragatso/ go kwala) • Lemoga bonnye ditumanosi di le tlhano tse di pataganeng tse di dumisiwang mmogo ka nako e le nngwe (sk: ’oa’ mo go, moago, ‘eo’ mo go leobu) • Lemoga ditumanosi tse di pataganeng tse di dumisiwang mmogo ka nako e le nngwe e utlwala jaaka modumo o le mongwe (sk: ’oa’ mo go, moago, ‘eo’ mo go leobu) • Bopa mafoko o dirise medumopuo e o e rutilweng mo gare ga ngwaga Ditshitsinyo tsa ditirwana tsa tlhatlhobo e e sa tlhomamang: Puiso: (Tiro ya molomo kgotsa tiragatso) Puisokopanelo= • Araba dipotso tsa maemo a a kwa godimo go tswa mo setlhangweng se a se buisitseng, sk. “Go ya ka kakanyo ya gago…?” • Tlhagisa maikutlo a gore a o ratile kgang le gore o kgona go emelela tsibogo ya gago, sk. “Ga ke a natefelelwa ke kgang ka gonne…”) Puisokaelo ka ditlhopha: • Dirisa ditogamaano tsa go ipaakanya fa a buisa: poeletso ya puiso, go ema nakwana, go ikatisa ka go buisa lefoko pele a le buisetsa kwa godimo). • Itekole fa o buisa, o lemoge le go tlhaloganya mafoko Puiso ka bobedi kgotsa ka nosi • Buisa mokwalo wa gago le wa ba bangwe • Buisetsa morutwana-ka-wena kwa godimo Tirwana 1 ya Tlhotlhobo e e tlhomameng: Puiso (Tiro ya molomo kgotsa tiragatso) Puisokopanelo • Buisa dibuka tsa ditiragalo tse di nang le nnete le tse e seng tsa nnete le morutabana • Araba dipotso tsa maemo a a kwa godimo go tswa mo setlhangweng se a se buisitseng, sk. “Go ya ka kakanyo ya gago…?” • Tlhagisa maikutlo a gago mo ditshwantshong tsa mmedia o o gatisitsweng jaaka lekwalodikgang, ditshwantsho tsa makasine, diphousetara le diphasalatso: sk. “Ke ratile setshwantsho sa makasine go gaisa ka gonne papatso e, e ntira…”) CAPS 99"